《步虚词》
明代·赵介

采采清露英，皎洁玉不如。元和合真一，饮之极甘腴。

自然生羽翼，何用登云车。迢迢大汉上，琼台旷清虚。

永从众仙去，天风摇佩琚。

作者简介：（?—1389）元明间广东番禺人，字伯贞。博通诸经及释、老书。元末，与孙蕡等俱受何真礼遇，号广中五先生。入明，闭户读书，不求仕进，屡荐皆辞。坐累逮赴京师，途中卒于南昌。有《临清集》，另有《广中五先生诗》。